火痰黑,老痰胶,加芩、连、栝蒌、海粉;寒痰清,湿痰白,入姜、附、苍术、陈皮。风痰卒中昏迷,皂角、天南星和;痰核延生肿突,竹沥、白芥子搀。劫痰厥头疼,止痰饮胁痛。散逆气,除呕恶,开结气,发音声。脾泻兼驱,心汁且敛。盖脾恶湿,半夏专能燥湿胜水故尔。孕妇忌用,恐堕胎元。如不得已用之,复加姜汁炒过。消渴及诸血证尤禁莫加,因燥反助火邪,真阴愈被熬害,津枯血耗,危殆日侵,不得不预防也。生半夏消痈肿,成颗者摩水,敷蝎子螯人,涂上即愈。妇人产后晕绝,为丸塞两鼻中,能顷刻回苏。此扁鹊捷法。谟按:《内经》云:肾主五液,化为五湿。自入为唾,入肝为泪,入心为汗,入脾为痰,入肺为涕。丹溪又云:有痰曰嗽,无痰曰咳,因嗽而动脾之湿也。半夏惟入脾以泻痰之标,不能入肾以泻痰之本。然咳无形,嗽有形。无形则润,有形则燥,所以为流湿润燥之剂也。又小柴胡汤中加之,以治伤寒寒热。半助柴胡以主恶寒,半助黄芩而能去热,及往来寒热皆用之,有各半之意,故因而名曰半夏云。《本经》别以守田目之者,盖缘夏半前后,人多耘莳在田,斯又指名而生意也。
《本草崇原》:《月令》:五月半夏生,盖当夏之半也。《脉解篇》云:阳明者,午也。五月盛阳之阴也,半夏生当夏半,白色味辛,禀阳明燥金之气化。主治伤寒寒热者,辛以散之也。阳明胃络上通于心,胃络不通于心,则心下坚。胸者,肺之部,阳明金气合于肺。金气不和于肺,则胸胀咳逆。半夏色白属金,主宣达阳明之气,故皆治之。金能制风,故治头眩,以及咽喉肿痛。燥能胜湿,故治肠鸣之下气而止汗也。
半夏药用部位
为天南星科植物半夏的干燥块茎。法半夏为半夏的炮制品。 形态特征与生境分布 多年生草本,高15?30厘米。地下块茎球形。基生叶三出复叶,小叶椭圆状披针形,常在三片小叶联合处和叶柄下部内侧生一珠芽。初夏抽花茎,肉穗花序,为绿色佛焰苞包围,雌花位于花序下部,雄花在上部,花序先端附属物细长,伸出苞外。浆果卵圆形,顶端尖。夏、秋采块茎,放于筐内,浸入河中撞去外皮,洗净晒干,即为生半夏。将生半夏浸泡1?2天,沥干,用生姜汁拌匀,加明矾粉拌匀,放缸内腌3?4天后,加水再腌3?4天,然后洗净,切片晒干,即为制半夏。 我国大部分地区有分布。